|  |
| --- |
| PATVIRTINTA |
| Klaipėdos miesto savivaldybės administracijos |
| direktoriaus 2021-07-26 |
| įsakymu Nr. AD1-899 |

**PARAMOS TEIKIMO SMULKIOJO IR VIDUTINIO VERSLO SUBJEKTAMS KLAIPĖDOS MIESTO SAVIVALDYBĖS BIUDŽETO LĖŠOMIS IŠLAIDŲ KOMPENSAVIMO KONKURSO FINANSAVIMO SĄLYGŲ APRAŠAS**

|  |  |  |  |
| --- | --- | --- | --- |
| **Eil. Nr.** | **I. Finansuojamos veiklos** |  |  |
|  | Finansuojamos smulkiojo ir vidutinio verslo (toliau – SVV) subjektų paraiškos dėl patirtų išlaidų per pastaruosius 12 mėnesių, pateikus pagrindžiančius dokumentus: sąskaitas faktūras, sutartis, apmokėjimo faktą patvirtinančiu dokumentus. |  |  |
|  | * + - 1. Metinio narystės mokesčio išlaidos Klaipėdos miesto asocijuotose verslo struktūrose. Kompensuojamas metinis narystės mokestis Klaipėdos miesto asocijuotose struktūrose, kurios veikia pagal LR asociacijų įstatymą, LR pramonės, prekybos ir amatų rūmų įstatymą, LR smulkiojo ir vidutinio verslo įstatymą ir savo nariams teikia verslo konsultavimo, verslo kontaktų paieškos, verslo renginių organizavimo paslaugas.       2. Kompensuojamos komercinės paskirties nekilnojamojo turto (išskyrus sandėliavimo) arba darbo vietos Klaipėdos mieste nuomos mokesčio išlaidos (veikla vykdoma pagal pateiktus EVRK kodus, priedas Nr. 1).       3. Kompensuojamos SVV subjektų išradimų patentavimo ir dizaino registravimo nacionaliniu ir tarptautiniu mastu išlaidos.   Prioritetas teikiamas:  - naujiems Klaipėdos miesto savivaldybėje veikiantiems SVV subjektams (įsteigtiems per 36 mėn. nuo paraiškos teikimo dienos);  - pareiškėjams, siekiantiems finansavimo pirmam savo verslui. |  |  |
|  | * + - 1. SVV subjektui kompensuojama iki 100 proc., bet ne daugiau kaip 400,00 Eur metinio narystės mokesčio išlaidų Klaipėdos miesto asocijuotose verslo struktūrose.       2. SVV subjektui kompensuojama 50 proc., bet ne daugiau kaip 1500 Eur komercinės paskirties nekilnojamojo turto (išskyrus sandėliavimo) arba darbo vietos Klaipėdos mieste nuomos mokesčio išlaidų.       3. SVV subjektui kompensuojama iki 100 proc., bet ne daugiau kaip 1500,00 Eur išradimų patentavimo ir dizaino registravimo nacionaliniu ir tarptautiniu mastu išlaidų. |  |  |
| **II. Reikalavimai pareiškėjams** | |
|  | Paraiškas projektų finansavimui gauti gali teikti:   1. SVV subjektai prieš kuriuos nėra pradėtos bankroto, reorganizavimo ar likvidavimo procedūros; 2. SVV subjektai įvykdę visus įsipareigojimus, susijusius su mokesčių mokėjimu. |  |  |
| **III. Bendrosios sąlygos paraiškoms** | |
|  | Projektui įgyvendinti reikalingą lėšų dalį, kurių nepadengia skirtos Savivaldybės biudžeto lėšos (Aprašo I dalies 3 punktas, pagal finansuojamą veiklą), turi padengti projekto vykdytojas savo finansiniu indėliu, kaip tai apibrėžta Paramos teikimo smulkiojo ir vidutinio verslo subjektams Klaipėdos miesto savivaldybės biudžeto lėšomis tvarkos aprašo, patvirtinto Klaipėdos miesto savivaldybės tarybos 2019 m. liepos 25 d. sprendimu Nr. T2-224 „Dėl paramos teikimo smulkiojo ir vidutinio verslo subjektams Klaipėdos miesto savivaldybės biudžeto lėšomis tvarkos aprašo patvirtinimo“, 11 punkte. |  |  |
|  | Projektas gali būti finansuojamas tik vieną kartą. Nustačius, kad tas pats projektas dalyvavo kituose Klaipėdos miesto savivaldybės administracijos skelbtuose projektų dalinio finansavimo konkursuose ir gavo finansavimą, antrą kartą skirtas finansavimas (kaip neteisėtas) grąžinamas Klaipėdos miesto savivaldybės administracijai per 20 darbo dienų. |  |  |
|  | Vienas SVV subjektas gali teikti ne daugiau kaip 3 (tris) projektų paraiškas skirtingoms, šiame Apraše nustatytoms finansavimo veikloms. |  |  |
|  | Už paraiškoje pateiktos informacijos teisingumą atsako pareiškėjas. |  |  |
|  | Paraiškos teikėjas turi pateikti šiuos dokumentus:   1. Paraišką ir jos priedus (forma – priedas Nr. 2); 2. Paraiškoje nurodytus pridėti dokumentus. |  |  |
|  | Nefinansuojamos:   * + - 1. veiklos, susijusios su alkoholinių gėrimų, tabako gamyba, prekyba, vartojimu, azartinių lošimų ir lažybų organizavimu, lombardų, draudimo, brokerių veikla;       2. bankrutuojančių, likviduojamų ar restruktūrizuojamų pareiškėjų veiklos;       3. projekto parengimo išlaidos;       4. baudos, delspinigiai, išlaidos finansinėms nuobaudoms;       5. bylinėjimosi išlaidos;       6. išlaidos paskolų palūkanoms ir skolų padengimo išlaidos;       7. projekto veiklai reikalingų patalpų, nuosavybės teise priklausančių pareiškėjui ar partneriui, nuomos išlaidos;       8. projekto įgyvendinimo išlaidos, finansuojamos iš kitų finansavimo šaltinių;       9. išlaidos, skirtos veikloms, kurios bet kokiomis formomis, metodais ar būdais pažeidžia Lietuvos Respublikos Konstituciją, įstatymus ir kitus teisės aktus. |  |  |
| **IV. Kvietimo teikti paraiškas skelbimas ir tvarka** | |  |
|  | Kvietimas teikti projektų paraiškas skelbiamas lietuvių kalba Savivaldybės interneto svetainėje www.klaipeda.lt. |  |  |
|  | Projektų paraiškos priimamos kvietime numatytu terminu, kuris turėtų būti ne trumpesnis kaip 15 darbo dienų. |  |  |
|  | Paraiškos iki kvietime nurodyto termino pabaigos turi būti pateiktos Savivaldybės administracijai vienu iš nurodytų būdų:   * + - 1. Dokumentai gali būti siunčiami registruota pašto siunta naudojantis pašto paslaugų teikėjų teikiamomis paslaugomis arba tiesiogiai pristatomi kvietime teikti paraiškas nurodytu adresu. Užklijuotame voke (pakete), ant kurio turi būti nurodyta – „PARAIŠKA“, finansinės paramos priemonės, pagal kurią teikiamas projektas, pavadinimas ir pareiškėjo pavadinimas bei adresas). Paraiškai susegti nenaudojamos spiralinio ar terminio įrišimo priemonės, įmautės, visi byloje pateikiami dokumentai turi būti A4 formato, išskyrus atvejus, kai kitų įstaigų išduotų dokumentų formatas yra kitoks. Paraiška turi būti pasirašyta pareiškėjo vadovo ar jo įgalioto asmens. Kartu su paraiškos originalu turi būti pateikta ir elektroninė paraiškos kopija skaitmeninėje laikmenoje (1 failas PDF formatu).       2. Dokumentai gali būti pristatomi naudojantis E. pristatymo sistema arba elektroniniu paštu [dokumentai@klaipeda.lt](mailto:dokumentai@klaipeda.lt) teikiant elektroniniu parašu pasirašytus dokumentus. Paraiška turi būti pasirašyta pareiškėjo vadovo ar jo įgalioto asmens. |  |  |
|  | Kitais nei kvietime nurodytais adresais ir būdais pateiktos arba po kvietime nustatyto termino pabaigos pateiktos paraiškos nepriimamos ir nevertinamos. |  |  |
|  | Už paraiškoje pateiktos informacijos teisingumą atsako pareiškėjas. Už paraiškos popierinio varianto (jeigu toks teikiamas) ir elektroninės kopijos turinio tapatumą atsako pareiškėjas. Nustačius, kad elektroninės kopijos turinys neatitinka popierinio varianto turinio, vadovaujamasi paraiškos popieriniame variante pateikta informacija. |  |  |
|  | Siekiant užtikrinti paraiškų vertinimo skaidrumą ir pareiškėjų lygiateisiškumą, paraiškų taisymas, tikslinimas, pildymas ar papildomas dokumentų teikimas pareiškėjų iniciatyva po jų pateikimo Savivaldybės administracijai yra negalimas, išskyrus pažymų ir kitų dokumentų, dėl kurių išdavimo buvo kreiptasi į kompetentingas institucijas ar kitas įstaigas ir kurių atsakymas nebuvo gautas teikiant paraišką, pateikimą. Skyrius, pastebėjęs trūkumų administracinės atitikties ir tinkamumo vertinimo metu, paraiškoje nurodytu projekto vykdytojo elektroninio pašto adresu apie tai informuoja pareiškėją, nustatydamas ne trumpesnį nei 5 darbo dienų terminą vienkartiniam trūkumų pašalinimui. |  |  |
| **V. Paraiškų vertinimas ir sprendimo dėl finansavimo priėmimas** | |  |
|  | Savivaldybės administracijai pateiktų paraiškų vertinimą sudaro trys etapai:  1. administracinės atitikties ir tinkamumo vertinimo (priedas Nr. 3);  2. projekto naudingumo vertinimo (individualus ir kolegialus) (priedai Nr. 4 ir Nr. 5);  3. Smulkiojo ir vidutinio verslo tarybos (toliau – SVVT) rekomendacijų. |  |  |
|  | Administracinės atitikties ir tinkamumo vertinimas turi būti atliktas ne vėliau kaip per 10 darbo dienų nuo kvietime nurodyto paraiškų teikimo termino pabaigos, tačiau argumentuotu Savivaldybės administracijos sprendimu šis terminas gali būti pratęstas iki 5 darbo dienų ir apie tai skelbiama Savivaldybės interneto svetainėje www.klaipeda.lt. |  |  |
|  | Nustačius, kad paraiška neatitinka Apraše ir kvietime nustatytų administracinių reikalavimų, tokia paraiška nesvarstoma. Ekonominė plėtros grupė (toliau – EPG) per 5 darbo dienas paraiškoje nurodytu elektroninio pašto adresu informuoja pareiškėją, nurodydama paraiškos atmetimo priežastis ir šio sprendimo apskundimo tvarką. |  |  |
|  | Sprendimą dėl projekto finansavimo priima Savivaldybės administracijos direktorius, atsižvelgdamas į SVVT posėdžio protokolu įformintas rekomendacijas, ne vėliau kaip per 30 darbo dienų nuo paraiškų teikimo termino pabaigos, tačiau argumentuotu EPG siūlymu šis terminas gali būti pratęstas iki 10 darbo dienų ir apie tai skelbiama Savivaldybės interneto svetainėje www.klaipeda.lt. |  |  |
|  | Finansuojamų projektų sąrašas nurodant pareiškėjų pavadinimus ir projektų pavadinimus, balų vidurkį, skirtas lėšas, tvirtinamas Savivaldybės administracijos direktoriaus įsakymu ir skelbiamas Savivaldybės interneto svetainėje www.klaipeda.lt ne vėliau kaip per 5 darbo dienas nuo įsakymo įsigaliojimo dienos. |  |  |
|  | Pareiškėjas, kurio įgyvendinamam projektui skirtas finansavimas, ne vėliau kaip per 10 darbo dienų po pranešimo apie skirtą finansavimą pateikia Savivaldybės administracijai sutarčiai (forma – priedas Nr. 6) parengti būtinus duomenis ir (ar) dokumentus. Sutartį pasirašo įgaliotas pareiškėjo asmuo, o sąmatą prie sutarties papildomai privalo pasirašyti už pareiškėjo buhalterinę apskaitą atsakingas asmuo. |  |  |
|  | Jeigu pareiškėjas iki nustatyto termino pabaigos Savivaldybės administracijai nepateikia pasirašytos sutarties, toks projektas nefinansuojamas ir jam skirtos lėšos Savivaldybės administracijos direktoriaus įsakymu gali būti paskirtos kitam pagal surinktus balus sąraše po jo einančiam projekto vykdytojui. |  |  |
|  | Sutartis įsigalioja nuo tos dienos, kai ją pasirašo abi sutarties šalys, ir galioja, kol šalys įvykdo visus joje numatytus įsipareigojimus arba kol sutartis bus nutraukta. |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_